Per Bangsund

Per Bangsund () var ein norsk forlagsmann, journalist, forfattar og politisk aktivist.Per Bangsund er død fra Aftenposten

Bangsund var aktiv i ml-rørsla, og var alt i gymnas-tida med på å starta SUF-lag i heimbyen Tromsø. 

På 1970-talet arbeidde han i Oslo Sporvegar, og var tillitsmann i Oslo Sporveibetjenings Forening.Tron Øgrims «mappe» hos overvåkningpolitiet, dokument 47/4. Arbark. I 1978 byrja han som journalist i Klassekampen.Alf Skjeseth: «Multitalent på spesialoppdrag», nekrolog i Klassekampen 8. november 2013. Der var han sentral i arbeidet med å avdekka og avsløra høyreekstreme, valdelege miljø i Noreg. Det var Bangsund som stod for kontakten mellom AKP(m-l) og politiet då partiet bidrog til å avsløra gjerningsmannen bak bombeattentatet mot Fagleg 1. maifronts tog i Oslo i 1979.

Først på 1980-talet hadde Bangsund gode kontaktar med Politiets tryggingsteneste, då han saman med kjende pressefolk som Geir Imset og Alf R. Jacobsen jobba med «gravejournalistikk» i Klassekampen.Alf Skjeseth: Sykle på vatnet. Historia om Klassekampen, side 87. Samlaget (2011) ISBN 978-82-521-7538-7

Etter tida i Klassekampen byrja Bangsund i Dagbladet, før han forlét journalistikken til fordel for forleggervirksomhet. Han arbeidde først i Tiden Norsk Forlag, før han gjekk over til Kagge Forlag der han vart forlagsredaktør. Seinare vart han sjefredaktør i forlaget Vigmostad & Bjørke.

 Bibliografi 
 Arvtakerne – nazisme i Norge etter krigen, Pax (1984) 
 Bare trøkk på... fem emner fra hundre års aktivitet (1894–1994). Om Oslo Sporveiers Arbeiderforening. Bidrag sammen med Hans Andreas Fristad, Mona Jakobsen og Øistein Hølleland. Redaktør: Paal Iversen (1994)

 Kjelder 

Denne artikkelen bygger på «Per Bangsund» frå ,  den 15. oktober 2017.  


Kategori:Journalistar i Klassekampen
Kategori:Journalistar i Dagbladet
Kategori:Norske journalistar
Kategori:Norske forleggjarar
Kategori:AKP-politikarar